Kareem Abdul-Jabbar
Store norske leksikon,Sport og spill,Ballsport,Basketball
Kareem Abdul-Jabbar er en tidligere amerikansk basketballspiller med posisjonen center for Millwaukee Bucks og Los Angeles Lakers. Abdul-Jabbar spilte på øverste nivå i 20 sesonger og vant blant annet NBA-tittelen seks ganger og er NBAs toppscorer gjennom tidene.
Abdul-Jabbar ble døpt Ferdinand Lewis Alcindor Jr, men byttet navn da han konverterte til islam på slutten av 1960-tallet. Han startet sin basketballkarriere ved University of California og ble Amerikansk universitetsmester i 1967–1969 . Han ble senere profesjonell i NBA for Milwaukee Bucks (1969–1975) og Los Angeles Lakers (1975–1989). Abdul-Jabbar var med sin høyde (218 centimeter) en naturlig center og var spesielt kjent for sin skyhook hvor han strakk ut armen og skjøt ballen fra så stor høyde at forsvarsspillerne ikke klarte å hindre scoring.Abdul-Jabbar vant NBA-tittelen fem ganger med Lakers og én gang med Milwaukee Bucks og ble kåret til ligaens mest verdifulle spiller seks ganger i løpet av karrieren. Abdul-Jabbar la opp i 1989 etter 20 NBA-sesonger, 42 år gammel. Med 38 387 scorede poeng på 1560 kamper, er han NBAs toppscorer gjennom tidene og mange anser hans scoringsrekord som uslåelig. Les mer i Store norske leksikon basketball NBA Eksterne lenker Basketball Reference: Abdul-Jabbars spillerstatistikk